Artūras Sobolis
Artūras Sobolis (g. 1980 m. lapkričio 24 d.) – Lietuvos futbolininkas, žaidžiantis saugo pozicijoje. Žaidė Lietuvos jaunimo iki 18 m. ir iki 21 m. rinktinėse. 2001 m. tris kartus atstovavo Lietuvos nacionalinei komandai. Iki 2003 m. žaidė Vilniaus „Žalgiryje“, vėliau dėl traumos nebegalėjo žaisti, išgijęs po traumos pusę sezono žaidė Rišon Leziono „Ironi“ klube, vėliau sezoną Visagino „Intero“ klube, po to nusprendė baigti profesionalo karjerą, žaidė tik mėgėjų lygose. 2009 m. rugpjūčio mėnesį pradėjo žaisti I lygoje rungtyniavusiame VMFD „Žalgirio“ komandoje. Pasibaigus 2011 m. sezonui su veteranu sutartis nebuvo pratęsta. 2011 m. atstovaudamas Lietuvos Makabi rinktinę pelnė aukso medalį salės futbolo varžybose Europos Makabi žaidynėse.